**Anexa 5**

**DECLARAȚIE PRIVIND PRELUCRAREA DATELOR CU CARACTER PERSONAL**

*Asociația ”Grupul de Acțiune Locală DOBROGEA VERDE”*, C.U.I. 35900404, cu sediul în Oraș Techirghiol, B-dul. Victoriei nr.15, et.1,cam.4 jud. CONSTANȚA, reprezentată prin dl. *Nicolae STAN*, în calitate de Pre­ședinte, colectează și prelucrează date cu caracter personal în conformitate cu prevederile Regulamentului UE nr. 679/2016 privind protecția persoanelor fizice în ceea ce privește prelucrarea datelor cu caracter personal și libera circulație a acestor date.

Prin acest document, *Asociația ”Grupul de acțiune locală* *dobrogea verde”*, informează persoanele vizate ale căror date sunt colectate cu privire la modul în care sunt utilizate aceste date și despre drepturile care li se cuvin.

**a) Date de contact**

*Asociația ”Grupul de Acțiune Locală dobrogea verde”*,

Adresa: Oraș Techirghiol, B-dul. Victoriei nr.15, et.1, cam. 4, jud. Constanța

Număr de telefon: 0771 214 651

**b) Date de contact ale responsabilului cu protecția datelor**

E-mail: secretariat@galdobrogeaverde.ro

Adresa: : Oraș Techirghiol, B-dul. Victoriei nr.15, et.1, cam. 4, jud. Constanța

Număr de telefon: 0771 214 651

**c) Scopurile prelucrării datelor cu caracter personal**

*Asociația ”Grupul de acțiune locală dobrogea verde”* colectează date cu caracter personal, pe care le poate prelucra în scopuri precum implementarea tehnică, implementarea financiară (plata) și monitorizare pentru PS, raportare, implementare, monitorizare, evaluarea Strategiei de Dezvoltare Locală GAL Dobrogea Verde, în conformitate cu Ordonanța nr. 26/2000 cu privire la asociații și fundații, aprobată cu modificări și completări, Acordul cadru de finanțare nr. 3601F200023221400150/25.10.2024. Astfel, **prelucrarea datelor personale se realizează fără a fi limitativ**, pentru următoarele:

* primirea cererilor de finanțare;
* verificarea cererilor de finanțare;
* selectarea proiectelor finanțate;
* stabilirea obligațiilor contractuale;
* efectuarea vizitelor pe teren;
* verificarea cererilor de plată;
* vericarea modificărilor de contract;
* raportarea progresului intervențiilor;
* monitorizarea proiectelor contractate;
* verificarea procedurilor de atribuire efectuate de beneficiari;
* informare și promovare a PS.

Temeiul prelucrării este constituit din cererea de finanțare, contractul de finanțare, și prevederile legale aplicabile. Astfel, pentru a facilita desfășurarea activităților aflate în legătură cu cererea de finanțare, contractul de finanțare, și în vederea îndeplinirii obligațiilor legale, comunicăm aceste date către autorități publice, terți sau împuterniciți.

**d) Destinatari ai datelor cu caracter personal**

În fluxul de procesare și stocare, datele cu caracter personal ar putea fi transferate, după caz, următoarelor categorii de destinatari:

* Furnizori, prestatori, terți sau împuterniciți implicați în mod direct sau indirect în procesele aferente scopurilor mai sus menționate (furnizori de servicii IT, furnizori de servicii de consultanță etc.);
* Operatori, titulari de drepturi, autorități publice abilitate de lege sau cu care GAL Dobrogea Verde, Ministerul Agriculturii și Dezvoltării Rurale, Agenția pentru Finanțare Investițiilor Rurale reprezentată prin centrele regionale și oficiile județeane pentru finanțarea investițiilor rurale în scopul evaluării, contractării, implementării și monitorizării proiectelor selectate.

**e) Transferul datelor în afara țării**

Datele dumneavoastră ar putea fi transferate în exteriorul țării către Comisia Europeană, conform legislației europene aplicabile.

**f) Perioada stocării datelor**

Toate datele cu caracter personal colectate vor fi stocate numai atât timp cât este necesar, luând în considerare durata contractuală până la îndeplinirea obligațiilor contractuale, respectiv a scopului, și (plus) termenele de arhivare prevăzute de dispozițiile legale în materie, și/sau atât cât este necesar pentru a ne exercita drepturile legitime (și drepturile legitime ale altor persoane).

**g) Drepturile persoanei vizate**

Persoanele vizate ale căror date cu caracter personal sunt colectate de către *Asociaţia ”Grupul de acțiune locală dobrogea verde*, au următoarele drepturi, conform legislației în domeniu:

* dreptul de acces;
* dreptul la rectificarea datelor;
* dreptul la ștergerea datelor („dreptul de a fi uitat");
* dreptul la restricționarea prelucrării;
* dreptul la portabilitatea datelor;
* dreptul la opoziție;
* drepturi cu privire la procesul decizional individual automatizat, inclusiv crearea de profiluri;
* dreptul la retragerea consimțământului în cazul prelucrării în scop de informare sau promovare;
* dreptul de a depune o plângere în fața unei autorități de supraveghere a prelucrării datelor cu caracter personal;
* dreptul la o cale de atac judiciară;
* dreptul de a fi notificat de către operator.

**Prin prezenta, declar că am fost informat de către *Asociaţia ”*** ***GRUPUL DE ACȚIUNE LOCALĂ DOBROGEA VERDE”* și îmi dau acordul cu privire la prelucrarea datelor cu caracter personal.**

Declar că sunt informat că datele cu caracter personal furnizate în cadrul cererii de finanţare/ ajutorului/ angajamentului/ contractului/ decizii alte documente referitoare la finanţare din FEADR sunt colectate, prelucrate şi stocate/ arhivate sau publicate de către GAL Dobrogea Verde şi/sau AFIR şi/sau Ministerul Agriculturii şi Dezvoltării Rurale prin Direcţia Generală Dezvoltare Rurală - Autoritate de Management pentru PNDR/ PS în scopul îndeplinirii obligaţiilor prevăzute la art. 151 din Regulamentul (UE) 2021/ 2115, sau prelucrate de alţi destinatari pentru îndeplinirea obligaţiilor legale ale acestora, cu respectarea prevederilor:

* Regulamentului (UE) 2016/ 679 al Parlamentului European și al Consiliului din 27 aprilie 2016 privind protecţia persoanelor fizice in ceea ce privește prelucrarea datelor cu caracter personal și privind libera circulaţie a acestor date și de abrogare a Directivei 95 /46/CE (Regulamentul general privind protecţia datelor);
* Legii nr. 190/2018 privind măsuri de punere în aplicare a Regulamentului (UE) 2016/ 679 al Parlamentului European și al Consiliului din 27 aprilie 2016 privind protecţia persoanelor fizice în ceea ce privește prelucrarea datelor cu caracter personal și privind libera circulaţie a acestor date și de abrogare a Directivei 95/46/CE (Regulamentul general privind protecţia datelor);
* Legii nr. 506/2004 privind prelucrarea datelor cu caracter personal și protecția vieţii private în sectorul comunicaţiilor electronice, cu modificările și completările ulterioare (de transpunere a Directivei 2002/58/CE a Parlamentului European și a Consiliului privind prelucrarea datelor cu caracter personal și protecţia vieţii private în sectorul comunicațiilor electronice, publicată în Jurnalul Oficial al Comunitatilor Europene nr. L 201 din 31 iulie 2002).

**Reprezentant Legal (Nume/prenume)**

**Data .......................................**

**Semnatura…………………..**